Birou Resurse Umane, Salarizare, Protecția Muncii

Nr.26837/560 din 25.10.2018

**RAPORT DE SPECIALITATE**

*referitor*

**la Proiectul de hotărâre**

**privind aprobarea organigramei, statului de funcţii şi a numărului de posturi pentru aparatul de specialitate al Primarului municipiului Dej şi serviciile subordonate**

Având în vedere expunerea de motive a Primarului municipiului Dej nr.26836 din 25.10.2018 prin care supune spre aprobare consiliului localorganigrama, statul de funcţii şi a numărul de posturi pentru aparatul de specialitate al Primarului municipiului Dej şi serviciile subordonate în conformitate cu prevederile art.36, alin.(3), lit.b) din Legea nr.215/2001 Legea administraţiei publice locale, republicată, cu completările şi modificările ulterioare;

Ținând cont de prevederile art.36, alin.(2), lit.a) din Legea nr.215/2001 Legea administraţiei publice locale, republicată, cu completările şi modificările ulterioare;

Structura organizatorică şi statul de funcţii al Aparatului de specialitate al Primarului municipiului Dej şi a serviciilor publice de interes local necesită unele modificări pentru încadrarea în prevederile legale.

Față de vechea structură, modificarea care se face este că Unitatea de asistență medico-socială se reorganizează cu personalul aferent, conform anexei II la proiectul de hotărâre, în Centrul de zi de socializare și petrecere a timpului liber pentru persoane vârstnice și Unitatea de îngrijire la domiciliu pentru persoane vârstnice, reorganizare făcută pentru respectarea prevederilor H.G. nr.867/2015, pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare.

Structura propusă respectă prevederile Legii nr.188/1999 privind Statutul funcţionarilor publici, republicată(r2), cu modificările şi completările ulterioare, cu privire la numărul minim de posturi necesar pentru constituirea unui birou, serviciu şi direcţie şi stabilirea numărului maxim de funcţii de conducere.

Având în vedere cele menţionate mai sus, prin prezenta propun spre aprobare organigrama, statul de funcţii şi numărul de posturi pentru aparatul de specialitate al Primarului municipiului Dej şi serviciile subordonate în forma prezentată în anexele I şi II.

Șef birou

Carmen Dunca